《壬申正月十九日过北野同南村访北花园废址明》
明代·顾清

筑堤不拟长安沙，鸣鼓已放西曹衙。
夜游泾南鹤城北，随处幅曹宜看花。
花林高下映丛冢，池台旧属淇水家。
当时笙歌沸邻里，只今古树啼寒鸦。
先生读书洞千古，过眼富贵如春葩。
时人不识竞模拟，往往背痒连衣爬。
消忧满贮北海酒，破闷亦有南山茶。
家生小奴解新曲，时复羯鼓当轩挝。
邮筒往复方此始，一倡何止三人嗟。
诗成挥翰向落日，墨光绕笔飞玄霞。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。